พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ พ.ศ. 2507
วันที่ประกาศ: 1964-05-01

content: พระราชบัญญัติ ยกเว้นค่าธรรมเนียมบางประเภทให้แก่ผู้ได้รับ พระราชทานเหรียญชัยสมรภูมิ พ.ศ. ๒๕๐๗
content: ภูมิพลอดุลยเดช ป.ร. ให้ไว้ ณ วันที่ ๑๖ เมษายน พ.ศ. ๒๕๐๗ เป็นปีที่ ๑๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยการยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ พ.ศ. ๒๕๐๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชบัญญัติยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิ พุทธศักราช ๒๔๘๔
sectionNo: 4
content: มาตรา ๔ ผู้ได้รับพระราชทานเหรียญชัยสมรภูมิตามกฎหมายว่าด้วยเหรียญชัยสมรภูมิให้ได้รับยกเว้นค่าธรรมเนียมตามกฎหมายที่ระบุในบัญชีท้ายพระราชบัญญัตินี้ การยกเว้นค่าธรรมเนียมตามวรรคหนึ่ง ให้ได้รับยกเว้นเฉพาะค่าธรรมเนียมเท่านั้น ไม่รวมถึงการที่ต้องปฏิบัติการอย่างอื่นตามกฎหมายว่าด้วยการนั้น ๆ
sectionNo: 5
content: มาตรา ๕ ในการขอยกเว้นค่าธรรมเนียมตามมาตรา ๔ ให้ผู้ขอแสดงบัตรประจำตัวผู้ได้รับพระราชทานเหรียญชัยสมรภูมิที่กระทรวงกลาโหมออกให้ ต่อพนักงานเจ้าหน้าที่หรือเจ้าพนักงานซึ่งปฏิบัติการตามกฎหมายว่าด้วยการนั้น ๆ
sectionNo: 6
content: มาตรา ๖ ผู้ใดขอยกเว้นค่าธรรมเนียมตามพระราชบัญญัตินี้โดยไม่มีสิทธิได้รับยกเว้น ต้องระวางโทษจำคุกไม่เกินหนึ่งเดือน หรือปรับไม่เกินสามร้อยบาท หรือทั้งจำทั้งปรับ
sectionNo: 7
content: มาตรา ๗ ให้รัฐมนตรีว่าการกระทรวงกลาโหม และรัฐมนตรีว่าการกระทรวงอื่น ซึ่งรักษาการตามกฎหมายว่าด้วยการนั้น ๆ ตามที่ระบุในบัญชีท้ายพระราชบัญญัติ รักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: บัญชีท้ายพระราชบัญญัติ
content: บัญชีท้ายพระราชบัญญัติ ลำดับที่ ค่าธรรมเนียม การยกเว้น ๑ ตามกฎหมายระเบียบ กฎ หรือข้อบังคับของเทศบาลหรือรัฐวิสาหกิจตามกฎหมายว่าด้วยวิธีการงบประมาณ ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้าทำงาน ๒ ตามกฎหมายว่าด้วยการเดินเรือในน่านน้ำไทย ยกเว้นให้เฉพาะค่าธรรมเนียมสำหรับการสอบความรู้
sectionName: บัญชีท้ายพระราชบัญญัติ
content: ผู้ควบคุมเรือ และผู้ควบคุมเครื่องจักรเรือทุกชั้น ๓ ตามกฎหมายว่าด้วยรถยนต์ ยกเว้นให้เฉพาะค่าธรรมเนียมใบอนุญาตขับรถยนต์ ทุกชนิด ๔ ตามกฎหมายว่าด้วยการขนส่ง ยกเว้นให้เฉพาะค่าธรรมเนียมใบอนุญาตขับหรือควบคุมเครื่องอุปกรณ์การขนส่งและใบอนุญาตควบคุมเครื่องจักรกลของเครื่องอุปกรณ์การขนส่ง ๕
sectionName: บัญชีท้ายพระราชบัญญัติ
content: ตามประมวลกฎหมายแพ่งและพาณิชย์ ยกเว้นให้เฉพาะค่าธรรมเนียมเกี่ยวกับการทำพินัยกรรมทั้งหมดเว้นแต่ที่ทำนอกที่ว่าการอำเภอ ๖ ตามกฎหมายว่าด้วยล้อเลื่อน ยกเว้นให้เฉพาะค่าธรรมเนียมดังนี้ (๑)ใบอนุญาตขับขี่รถจักรยาน ๒ ล้อ (๒)ใบอนุญาตขับขี่ล้อเลื่อนอื่นนอกจากเกวียน ๗ ตามกฎหมายว่าด้วยสัตว์พาหนะ
sectionName: บัญชีท้ายพระราชบัญญัติ
content: ยกเว้นให้เฉพาะค่าจดทะเบียนทำตั๋วรูปพรรณโค กระบือ ไม่เกินสี่ตัว รวมตลอดถึงค่าสลักหลังตั๋วรูปพรรณโอนกรรมสิทธิ์หรือการจำนองค่ารับขึ้นทะเบียนการย้าย และค่าแก้ตำหนิในตั๋วรูปพรรณนั้นด้วย ทั้งนี้ จะได้รับยกเว้นเฉพาะในท้องที่อำเภอที่ผู้ได้รับยกเว้นมีภูมิลำเนาอยู่ ๘ ตามกฎหมายว่าด้วยการชลประทานหลวง
sectionName: บัญชีท้ายพระราชบัญญัติ
content: ยกเว้นให้เฉพาะค่าบำรุงทางน้ำชลประทานสำหรับเรือขนาดกว้างไม่เกินกว่า ๒ เมตร ที่มิใช่เรือยนต์หรือเรือกลไฟ ทั้งนี้จะได้รับยกเว้นเฉพาะเรือซึ่งเป็นของตนเอง และนำผ่านเอง ๙ ตามกฎหมายว่าด้วยอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน ยกเว้นให้เฉพาะค่าธรรมเนียมดังนี้
sectionName: บัญชีท้ายพระราชบัญญัติ
content: (๑)ใบอนุญาตให้มีและใช้อาวุธปืน (๒)ใบอนุญาตให้สั่งหรือนำเข้าซึ่งอาวุธปืน (๓)ใบอนุญาตให้ซื้ออาวุธปืน ทั้งนี้จะได้รับยกเว้นเฉพาะอาวุธปืนหนึ่งกระบอก ๑๐ ตามกฎหมายว่าด้วยโรงเรียนราษฎร์ ยกเว้นให้เฉพาะค่าธรรมเนียมดังนี้ (๑)ใบอนุญาตให้เป็นเจ้าของ (๒)ใบอนุญาตให้เป็นผู้จัดการ (๓)ใบอนุญาตให้เป็นครูใหญ่
sectionName: บัญชีท้ายพระราชบัญญัติ
content: (๔)ใบอนุญาตให้เป็นครู (๕)ใบอนุญาตอื่น ทั้งนี้จะได้รับยกเว้นเพียงอย่างละ ๑ ฉบับ ๑๑ ตามกฎหมายว่าด้วยระเบียบข้าราชการพลเรือน ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๒ ตามกฎหมายว่าด้วยระเบียบข้าราชการพลเรือนในมหาวิทยาลัย
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๓ ตามกฎหมายว่าด้วยระเบียบบริหารราชการ ส่วนจังหวัด ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๔ ตามกฎหมายว่าด้วยระเบียบข้าราชการ ฝ่ายตุลาการ
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๕ ตามกฎหมายว่าด้วยระเบียบข้าราชการ ฝ่ายอัยการ ยกเว้นให้เฉพาะค่าธรรมเนียมการสอบ ๑๖ ตามกฎหมายว่าด้วยการกำหนดอัตราค่าธรรมเนียมอำเภอ ยกเว้นให้เฉพาะ (๑)ค่าธรรมเนียมตราสิน (ไม่ใช่คดีอาญา) (ก)ค่าทำตราสิน (ข)ค่าคัดสำเนาตราสิน
sectionName: บัญชีท้ายพระราชบัญญัติ
content: (๒)ค่าธรรมเนียมชันสูตร (ไม่ใช่คดีอาญา) (ก)ค่าทำชันสูตร (ข)ค่าคัดสำเนาชันสูตร (๓)ค่าธรรมเนียมอายัดทรัพย์ (ไม่ใช่คดีอาญา) (ก)ค่าอายัดทรัพย์ (ข) ค่าคัดสำเนาอายัดทรัพย์ ๑๗ ตามกฎหมายว่าด้วยชื่อบุคคล ยกเว้นให้ทั้งหมด
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติยกเว้นการเก็บภาษีอากรและค่าธรรมเนียมบางประเภทให้แก่ผู้ที่ได้รับพระราชทานเหรียญชัยสมรภูมิ พุทธศักราช ๒๔๘๔ ยกเว้นให้เฉพาะผู้ที่ได้รับพระราชทานเหรียญชัยสมรภูมิซึ่งได้รับเงินรายได้เป็นประจำจากรัฐบาล เทศบาล
content: หรือองค์การสาธารณะในความควบคุมของรัฐบาลหรือเทศบาลคำนวณได้เดือนละตั้งแต่ ๘๐ บาทลงมา ยังไม่เป็นธรรมและเหมาะสม สมควรจะให้ผู้ได้รับพระราชทานเหรียญชัยสมรภูมิได้รับยกเว้นค่าธรรมเนียมเหมือนกันหมด ประกอบกับพระราชบัญญัติดังกล่าวนั้นได้ประกาศใช้มานานแล้ว จึงเป็นการสมควรที่จะได้ปรับปรุงเสียใหม่
sectionNo: ฉบับที่ 2
content: พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ ๒) พ.ศ. ๒๕๐๘
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ พ.ศ. ๒๕๐๗
content: มิได้กำหนดยกเว้นค่าธรรมเนียมใบอนุญาตขับรถยนต์ตามกฎหมายว่าด้วยการขนส่งและค่าธรรมเนียมการสอบแข่งขันหรือคัดเลือกเข้ารับราชการตามกฎหมายว่าด้วยระเบียบข้าราชการพลเรือนในมหาวิทยาลัยและตามกฎหมายว่าด้วยระเบียบบริหารราชการส่วนจังหวัดไว้
content: จึงเป็นเหตุให้ผู้ได้รับพระราชทานเหรียญชัยสมรภูมิไม่ได้รับยกเว้นค่าธรรมเนียมเช่นว่านั้น ฉะนั้น จึงจำเป็นต้องแก้ไขพระราชบัญญัตินี้เสียใหม่ เพื่อให้ผู้ได้รับพระราชทานเหรียญชัยสมรภูมิมิได้รับสิทธิดังกล่าวนั้น